Кенет Андерсон

мини|Кенет Андерсон
**Бернт Кенет Андерсон** (6 октомври 1967 година) е поранешен шведски професионален фудбалер кој играл на позицијата како напаѓач.

Започнувајќи ја својата кариера со ИФК Ескилстуна во средината на 1980те, тој продолжил да игра фудбал професионално во Шведска, Белгија, Франција, Италија и Турција пред да се пензионира во 2002 година.

Како репрезентативец помеѓу 1990 и 2000 година, Бернт одиграл 83 натпревари, а постигна 31 гол за репрезентацијата на Шведска и бил клучен член на тимот на Шведска која во 1994 година завршила на третото место на Светското првенство во фудбал во Соединетите Амарикамски Држави. Исто така ја претставувал Шведска на УЕФА ЕВРО1992 и 2000 година.

## Клупска кариера
Андерсон е роден во Ескилстуна. На клупско ниво, тој играл за следните клубови:  Тунафорс СК (1976–1981), Ескилстуна (1982–88), Гетеборг (1988–91), Мехелен- Белгија (1991–92), Норшепинг (1993), Лил-Франција (1993–94), Каен-Франнција ( 1994–95), Бари-Италија(1995–96), Болоња-Италија(1996–99 и 1999–2000), Лацио-Италија(1999), Фенербахче-Турција(2000–02) и Герда БК (2005).

## Меѓународна кариера
За Шведска, Андерсон одиграл 83 натпревари и постигнал 31 гол каде во двете статистички вредности се наоѓал на врвот од шведската фудбалска националната историја. Играл на Европските првенства во 1992 и 2000 година. Тој го предводел шведскиот тим на Светското првенство во 1994 година, постигнувајќи 5 гола, со што бил на делба на третото место на фудбалскиот турнир. Неговата физичка големина му давала предност во воздухот, а на овој турнир станал познат по тоа што ги надскокнувал противничките одбранбени играчи и така ги постигнувал своите голови со глава. Во четвртфиналето кога Шведска победила против Романија, тој постигнал гол со глава и притоа успеал да го надскока дури и противничкиот голман Стелаеа.

## Стил на игра
Андерсон важел за еден од напаѓачите на неговата генерација од врвна класа. Висок, атлетски и физички силен напаѓач, кој бил расен стрелец, и покрај недостатокот на темпо во играта или забележителни технички недостатоци во фудбалската вештина, тој бил познат по својата игра со грб свртен кон противничкиот гол, а особено неговите одлични способности за висок скок во воздухот, кои му овозможувале да постигнува голови со глава и да се насочува кон долгите топки за да им помага на соиграчите. Поради неговиот стил на игра тој во текот на неговата кариера често бил нарекуван „старомоден“ центарфор. Телевизијата Би-Би-Си го опишала Андерсон како „еден од најголемите напаѓачи во светот во воздушна игра“, додавајќи дека „неговите воздушни способности се надополнети со доста пристојни проигрувања и несебична игра за поддршка на целиот тим што им овозможувало на другите напаѓачи во тимот да бидат среќни и да играат добра игра“.  Во врска со неговата воздушна моќ, Карло Анчелоти го опишал како „практично невозможно“ да се задржи и да се оневозмои во воздушната игра.

## Статистика во кариерата

### Меѓународна
**Настапи и голови во репрезентација и по години.** 

**Меѓународни голови**

: *Резултатите 1 се головите на тимот, а резултатите 2 го наведуваат бројот на голови за Шведска постинати од Андерсон.* 

## Освоени почести
**ИФК Гетеборг**

* Алсвенскан : 1990, 1991 година (шампион во шведско првенство)
* Свенска Купен: 1990–91 победник во шведскиот куп)

**Болоња**

* Куп на УЕФА Интертото: 1998 година (поедник во Интертото купот)

**Лацио**

* Серија А: 1999-2000 (шампион на Италија)
* Суперкуп на УЕФА: 1999 година (победа во суперкупот)

**Фенербахче**

* Супер лига: 2000–01 (победа со Фенербахче во турската супер лига)

**Шведска**

* Трето место на Светскиот првенство на ФИФА : 1994 година во САД

**Индивидуален**

* Алсвенскан најдобар стрелец: 1991 година (во шведската прва лига)
* Бронзена копачка на Светскиот куп на ФИФА: 1994 година во САД (трето место за најдобар стрелец со 5 постинати голови)

## Наводи
Категорија:Фудбалери на Светско првенство 1994
Категорија:Фудбалери во Серија А
Категорија:Фудбалери на ФК Лацио
Категорија:Фудбалери на ФК Болоња
Категорија:Фудбалери на ФК Бари
Категорија:Фудбалери на ФК Мехелен
Категорија:Шведски фудбалери
Категорија:Живи луѓе
Категорија:Родени во 1967 година